Publication: Magyar Közlöny
Issue: MK-2001-151 (Year: 2001, Number: 151)
Era: 1990-2004
Section: a 36/2001. (XII. 22.) GM rendelethez
Paragraph Index: 442

a) Az árkülönbözeti kiegészítő díj a villamosenergiatermeléshez felhasznált, indokolt havi fűtőolaj és erőművi tüzelőolaj mennyiség alapján fizetendő. Az indokolt havi fűtőolaj és erőművi tüzelőolaj mennyiségét a tárgyhóban értékesített villamos energia mennyiségéből és a Magyar Energia Hivatal által indokoltként elismert fajlagos tüzelőhő-felhasználásból adódó szorzatból kiindulva kell meghatározni, csökkentve ezen szorzat értékét a tárgyhavi igazolt földgáz hőfelhasználással. aa) A Magyar Energia Hivatal által indokoltként elismert fajlagos tüzelőhő-felhasználás: 9910 kJ/kWh. ab) Az aa) pontban feltüntetett értéktől az elszámolás során a felek eltérhetnek, ha az erőmű — független szakintézmény által végzett blokkterhelési jelleggörbére illesztett másodfokú polinom szerinti, a félórás mérések terhelési állapotaihoz tartozó fajlagos tüzelőhő-felhasználási értékek és az adott félórában értékesített villamos energia mennyiségek szorzatával számított tárgyhavi blokkátlagainak mennyiségre súlyozott átlagán alapuló elszámolást választ, és — a fentieknek megfelelő elszámolásra vonatkozó szándékát a szállítónak bejelenti. Ebben az esetben a félórás mérésen alapuló elszámolás a bejelentést követő hónap első napjától alkalmazható. ac) Az elszámolási módok közötti választás az erőművet fél éven belül egyszer illeti meg.

Source: https://magyarkozlony.hu/hivatalos-lapok/2735281278f4c2fb84a0505e3dce8405bcffe4aa/dokumentumok/effabf7bfe6891ccbe404a3a56def3ad96c94fb4/letoltes